### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb på i alt 0,75 mio. kr. til at udføre genopretning af legepladser. I nærværende sag søges om en anlægsbevilling til det samlede rådighedsbeløb.

## Indstillinger

Direktøren indstiller, at der gives en anlægsbevilling på 0,75 mio. kr. finansieret af rådighedsbeløbet til at genopretning af legepladser.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2024 er der afsat et rådighedsbeløb på i alt 0,75 mio. kr. til at udføre genopretning af legepladser.

I budgettet for 2024 er der afsat en ansøgningspulje - "få det fikset puljen" - for de kommunale dagtilbud på 0,75 mio. kr. Puljen er målrettet genopretning af legepladser, og forudsætter medfinansiering fra institutionerne og/eller fonde. Udlodning fra puljen besluttes i Børn- og Familie udvalget.

Børn- og Familie udvalget har på udvalgsmødet den 3. december 2023 besluttet, at udlodning af puljen besluttes på udvalgsmødet den 8. maj 2024.

Børn- og Familie udvalget besluttede desuden den 3. december 2023, at de lokale forældrebestyrelser i både de kommunale og selvejende institutioner kan ansøge få-det-fikset puljen. Der er ikke et fastsat krav på procentvis medfinansiering, idet medfinansieringen kan have forskellige karakter.

Børn- og Familie udvalget har den 8. maj 2024 behandlet ansøgningerne fra de kommunale- og selvejende institutioner, og udvalget har på den baggrund besluttet fordelingen af midlerne til daginstitutionerne.

Der blev fordelt et beløb på i alt 815.112 kr. Differencen på 65.112 kr. finansieres af Børn- og Familie udvalgets udviklingspulje. I alt blev der ansøgt om 1,48 mio. kr.

Der er ikke i forbindelse med fordelingen taget stilling til eventuelle byggesagsgebyrer og eventuelt afledt drift.

## Økonomiske konsekvenser

Der er afsat et rådighedsbeløb på 0,75 mio. kr. til at udføre genopretning af legepladser i 2024. Restrådighedsbeløbet vil herefter udgøre 0 kr.

Afledt drift bliver indarbejdet i det administrative budget året efter ibrugtagen.

[adresse] bemærkninger er indarbejdet i sagen.

### Sagens forløb

13/06/2024 Teknik- og Miljøudvalget
Anbefales.
19/06/2024 Økonomiudvalget
Anbefales.